诗词查询
今年八月十五夜,寒雨萧萧不可闻。
如练如霜在何处,吴山越水万重云。
西风半空鸣且号,吴天点破吴鸿高。
东溪车马走送客,白露衰兰轻若毛。
客当西归乃东去为何,欲及八月十五夜观洪涛。
洗荡生前邑邑不平气,付与沧海之水随滔滔,
却来广陵愿相见,拍手大笑倾新醪。
一饮一石无一钱,莫管寒近脱弊袍。
脱袍准酒不惜醉,天意未必冻我曹。
江神河伯两醯鸡,海若东来气吐霓。
安得夫差水犀手,三千强弩射潮低。
鱼鳞金甲屯牙帐,翻身却指潮头上。
秋风吹雪下江门,万里琼花卷层浪。
传道吴王度越时,三千强弩射潮低。
今朝筵上看传令,暂放胥涛掣水犀。
悠悠桐江水,寓庐十二年。
重来六日内,两日登南山。
南山有何好,高阁西北偏。
隔江三千家,一抹烟霭间。
阁槛一巨松,挺出众木前。
野性所酷爱,老藤相纠缠。
亦如我与僧,相对谈幽禅。
稍遂物外性,屡写酣中篇。
故侯复齐民,鬒发成华颠。
念当舍此去,焉得长周旋。
寻常三五夜,不是不婵娟。及至中秋满,还胜别夜圆。
清光凝有露,皓魄爽无烟。自古人皆望,年来又一年。
称意中秋月满楼,只嫌歌扇遏云福
不如风雨连天起,要得伊人也解愁。
天将今夜月,一遍洗寰瀛。暑退九霄净,秋澄万景清。
星辰让光彩,风露发晶英。能变人间世,翛然是玉京。
历历三年看月愁,燕山楚水白门楼。
不知何处明年夜,更忆盘龙寺里秋。
玉轮初满空,迥出锦城东。相向秦楼镜,分飞碣石鸿。
桂香随窈窕,珠缀隔玲珑。不及前秋月,圆辉凤沼中。
西寺碧云端,东溟白雪团。年来一夜玩,君在半天看。
素魄当怀上,清光在下寒。宜裁济江什,有阻惠连欢。
半夜碧云收,中天素月流。开城邀好客,置酒赏清秋。
影透衣香润,光凝歌黛愁。斜辉犹可玩,移宴上西楼。
南国碧云客,东京白首翁。
松江初有月,伊水正无风。
远思两乡断,清光千里同。
不知娃馆上,何似石楼中?
[其夜,余在龙门石楼上望月。]
定知玉兔十分圆,已作霜风九月寒。
寄语重门休上钥,夜潮留向月中看。
万人鼓噪慑吴侬,犹似浮江老阿童。
欲识潮头高几许,越山浑在浪花中。
江边身世两悠悠,久与沧波共白头。
造物亦知人易老,故教江水更西流。
吴儿生长狎涛渊,冒利轻生不自怜。
东海若知明主意,应教斥卤变桑田。
(是时新有旨禁弄潮。
)江神河伯两醯鸡,海若东来气吐霓。
安得夫差水犀手,三千强弩射潮低。
(吴越王尝以弓弩射潮头,与海神战,自尔水不近城。
万人鼓噪慑吴侬,犹是浮江老阿童。
欲识潮头高几许,越山浑在浪花中。
八月十五夜,月色随处好。
不择茅檐与市楼,况我官居似蓬岛。
凤咮堂前野桔香,剑潭桥畔秋荷老。
八月十八潮,壮观天下无。
鲲鹏水击三千里,组练长驱十万夫。
红旗青盖互明灭,黑沙白浪相吞屠。
人生会合古难必,此景此行那两得。
愿君闻此添蜡烛,门外白袍如立鹄。
八月十五翫蟾辉,正是金精壮盛时。
若到一阳来起复,便堪进火莫延迟。
八月十五夕,旧嘉蟾兔光。斯从古人好,共下今宵堂。
素魄皎孤凝,芳辉纷四扬。裴回林上头,泛滟天中央。
皓露助流华,轻风佐浮凉。清冷到肌骨,洁白盈衣裳。
惜此苦宜玩,揽之非可将。含情顾广庭,愿勿沉西方。
一年只有今宵月,尽上江楼独病眠。
寂寞竹窗闲不闭,夜深斜影到床前。
西风细逐桂枝生,秋月圆从屋角明。
欢伯向人端有意,素娥於客亦多情。
试吟飞鹊南枝句,更听春蚕食叶声。
从此涂山添胜事,四翁相遇四难并。
红楼梦相关
红楼梦人物
红楼梦典籍